# data[].attributes.body
Eva (60 år) og Peter (65 år) er samboende på femte år. De mødte hinanden på Egeskov Marked, hvor Peter var gæst og EVA havde en kræmmerbod. Eva er oprindeligt fra Låsby i Jylland, men flyttede hjem til Peter efter et par år som langdistancekærester. De har begge børn fra tidligere forhold, hvilket til tider kan være kompliceret.

De bor i et lettere rodet parcelhus i en mindre by i Faaborg Midtfyn kommune. Her har de en garage fyldt med Evas kræmmerting, Peters motorcykel og en masse reservedele til diverse maskiner.

Peter har levet det meste af sit liv i byen og er velkendt i lokalsamfundet. Han har altid arbejdet som truckfører i byggebranchen og været aktiv i den lokale boldklub. For 5 år siden var han udsat for en arbejdsulykke. Efter ulykken gik han sygemeldt i 2 år og er efterfølgende blevet tilkendt pension efter et langt og opslidende forløb hos jobcentret.

Arbejdsulykken har givet ham problemer med ryggen. Han oplever smerter, hvilket gør at han sover dårligt næsten hver nat. Om dagen er han uoplagt og hviler sig ofte i sin lænestol foran fjernsynet. Han beklager sig over rygsmerter og føleforstyrrelser i venstre ben. Han sidder mest hjemme foran fjernsynet, og føler sig svigtet af både venner og systemet. Siden ulykken har han taget 20 kg på, og han døjer med ødemer i benene.

Eva har i sit voksne liv haft en masse forskellige småjobs. Hun har arbejdet indenfor restaurationsbranchen, kørt som ufaglært i hjemmeplejen og siddet ved kassen i den lokale købmand. Efter Eva flyttede til Fyn er det ikke lykkedes at finde et fast arbejde.

Hendes helbred har de seneste år ikke været for godt. Eva har et BMI over 30, hun ryger 15 cigaretter om dagen og drikker 20-30 genstande om ugen. Hun mener ikke umiddelbart, at det er for meget – et glas vin til maden, en frokost øl og en lille skarp – er jo bare en slags medicin til at holde kroppen i gang.

Eva har for nyligt fået konstateret Kronisk obstruktiv lungesygdom (KOL). Derudover har hun et betændt sår på venstre tommelfinger, der væsker og har svært ved at hele op.

Hun fortæller, at hun elsker mennesker og elsker at smalltalke. Derfor tager hun på trods af et skrantende helbred stadig rundt på markeder og sælger ud fra sin loppebod. Men hun føler sig generelt træt og uoplagt og er særligt om morgenen plaget af hoste.

SSA kommer i hjemmet for at hjælpe ægteparret med medicindispensering.

# data[].attributes.attachment_link.title
Vi vil have fokus på: 

Professionel relation. 

Selvbestemmelse, han skal føle sig set, hørt og forstået.

Mestringsevne ( motivation og sundhedskompetence) oplevelse af sammenhæng, han skal føle at 

# data[].attributes.attachment_link.description
Evaluering Læreproces Vi skal følge op på om Peter kommer i mål med træningen, passer denne træningsform til ham, hvad gør vi evt. anderledes. Vi vil bruge spørgeskemaer for at følge hans udvikling og vurderer på om øvelserne virker og synliggøre hvilken effekt træningen har på